റാഫി മഞ്ഞളി

ഇന്ത്യയിലെ ആഗ്ര അതിരൂപതയുടെ മെത്രാപ്പോലീത്തയാണ് ഡോ. മാർ റാഫി മഞ്ഞളി. 2013 മുതൽ അലഹബാദ് റോമൻ കത്തോലിക്കാ രൂപതയുടെ ബിഷപ്പായിരുന്നു അദ്ദേഹം.

 ആദ്യകാല ജീവിതവും വിദ്യാഭ്യാസവും 
റാഫി മഞ്ഞളി തൃശൂർ അതിരൂപതയിലെ വെണ്ടോർ എന്ന ഗ്രാമത്തിൽ 1958 ഫെബ്രുവരി 7-ന് എം.വി. ചാക്കോയുടെയും കത്രീനയുടെയും മകനായി​ ജനിച്ചു. അദ്ദേഹം തന്റെ പ്രാഥമിക വിദ്യാഭ്യാസം വെണ്ടോരിലെ സെന്റ് ഫ്രാൻസിസ് സേവ്യർ സ്കൂളിലും പിന്നീട് ഹൈസ്കൂൾ വിദ്യാഭ്യാസം അളഗപ്പനഗർ ഹൈസ്കൂളിൽ പൂർത്തിയാക്കി. 1973 ൽ ആഗ്രയിലെ സെന്റ് ലോറൻസ് മൈനർ സെമിനാരിയിൽ അദ്ദേഹം ചേർന്നു. 1975 ൽ അലഹബാദിലെ സെന്റ് ജോസഫ്സ് റീജിയണൽ സെമിനാരിയിൽ ചേർന്ന അദ്ദേഹം 1983 ൽ ഫിലോസഫി, തിയോളജി വിദ്യാഭ്യാസം പൂർത്തിയാക്കി. പിന്നീട് ആഗ്ര സർവകലാശാലയിൽ നിന്ന് ബിരുദവും ബിരുദാനന്തര ബിരുദവും കരസ്ഥമാക്കി. അദ്ദേഹം റോമിലെ ഏഞ്ചലികം സർവകലാശാലയിൽ നിന്ന് ആത്മീയതയിൽ ഡോക്ടറേറ്റ് പൂർത്തിയാക്കി.

 പൗരോഹിത്യം 
1983 മെയ് 11 ന് വെണ്ടോരിലെ സെന്റ് മേരീസ് പള്ളിയിൽ വെച്ചു ബിഷപ്പ് മാർ ജോസഫ് കുണ്ടുകുളത്തി​ൻെറ കൈവെപ്പുവഴി അദ്ദേഹം പൗരോഹിത്യം സ്വീകരിച്ചു. 

 ബിഷപ്പ് 
2007 ഫെബ്രുവരി 24-ന് ബെനഡിക്ട് പതിനാറാമൻ മാർപാപ്പ അദ്ദേഹത്തെ വാരാണസി ബിഷപ്പായി നിയമിച്ചു. 2007 ഏപ്രിൽ 24-ന് അലഹബാദ് ബിഷപ്പായി സ്ഥാനമേറ്റു. 2013 ഒക്ടോബർ 17ന് ഫ്രാൻസിസ് മാർപാപ്പ അദ്ദേഹത്തെ അലഹബാദ് രൂപതയുടെ ബിഷപ്പായി നിയമിച്ചു. അദ്ദേഹം 2013 ഡിസംബർ 3 ന് അലഹബാദ് രൂപതയുടെ ബിഷപ്പായി സ്ഥാനമേറ്റു.

 അവലംബങ്ങൾ 

വർഗ്ഗം:ജീവിച്ചിരിക്കുന്നവർ
വർഗ്ഗം:1958-ൽ ജനിച്ചവർ